ผมมีเพศสัมพันธ์กับแฟนแต่ผมเสร็จก่อน(ใส่ถุงยางเสมอ)จากนั้นแฟนผมก็ทำต่อ ผมก็พยายามเกร็งอวัยวะไม่ให้หดตัวสักแปปแฟนผมก็หยุดทำ ไม่ทราบว่าจะมีโอกาสท้องมั๊ยครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องและไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ2%แต่หากใช้ไม่ถูกต้อง เช่น ถุงยางหมดอายุ มีการฉีกขาดหรือรั่วซึม ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน รวมถึงการไม่รีบดึงอวัยวะเพศชายออกจากช่องคลอดเมื่อได้มีการหลั่งน้ำอสุจิออกไปแล้ว โอกาสในการตั้งครรภ์ก็จะมีมากขึ้นค่ะ ดังนั้น หากไม่แน่ใจ อาจพิจารณาทานยาคุมฉุกเฉินป้องกันไว้ค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า99%ค่ะ